28 F. G. KRIEGER ORATIO. 



Itaque pergite , Commilitones lucundissimi , eadera , quam ingressi estis , 

 via! Animo estote hilari atque secure, ut iuvenes decet. Fruamini liber- 

 tate vestra, delibatote mel dulce quod iuventae splendidissimus flos vobis 

 praebet , sed ne obliviscamini , quam ob causam hue veneritis. Nitamini , 

 ut ne fallatur spes , quam nos et multi praeterea de vobis concepimus. 

 Laborem mihi credite omnium, quae in vita humana grata sunt et amoena, 

 condimentum esse necessarium. Neque omnino vita frui potest, qui de- 

 sidiae inertiaeque est deditus, neque maior omnino cogitari potest volup- 

 tas, quam est eius, qui, officiis suis religiose functus, merito fruitur, 

 ac turn demum, grato otio. 



Memineritis patriae salutem in posterum a vobis pendere, ad quam 

 tuendam et augendam in hac Academia praeparamini et ipsi vos praepa- 

 ratis. Itaque nitamini animo strenuo et forti; ne rei difficultas ab incepto 

 vos deterreat. 



Pugnandum vobis est, sed post pugnam pulcherrima vos manet victoria 

 et nobilissima palma. Incumbite igitur in disciplinas, excellite doctrina, 

 virtute, bonis moribus, ut et votorum, quae concepistis ipsi, fiatis com- 

 potes , et patriae prospiciatis libertati et saluti. 



Nihil iam superest , nisi ut munus , quo regia auctoritate hoc anno functus 

 sum, maiorum more deponam. Itaque tibi, Vir. Clarissime VISSERING, 

 trado Academiae fasces. Salve Magnifice Rector! quern primus ego hoc 

 nomine compello. Floreat te duce alma haecce Musarum sedes. 



